สถานการณ์ปัญหาด้านความปลอดภัยอาหาร ปีงบประมาณ 2555-2556

ประเด็นปัญหา
1.  การเฝ้าระวังสถานการณ์ความปลอดภัยด้านอาหาร (Food Safety)

สำนักส่งเสริมและสนับสนุนอาหารปลอดภัย ในฐานะหน่วยประสานงานหลักในการวิเคราะห์สถานการณ์ปัญหาความปลอดภัยด้านอาหารที่ได้มีการดำเนินงานระหว่างกรมวิชาการที่เกี่ยวข้อง ได้แก่ สำนักงานคณะกรรมการอาหารและยา กรมวิทยาศาสตร์การแพทย์ กรมอนามัย กรมควบคุมโรค และสำนักงานสาธารณสุขจังหวัดทั่วประเทศ ได้แก่ ผลการเก็บตรวจตัวอย่างอาหารที่พบปัญหา สถานประกอบการ ตลาด ร้านอาหาร และอุบัติการณ์เกิดโรคโดยสรุปผลปัญหาด้านอาหาร ที่กระทรวงสาธารณสุขได้มีการเฝ้าระวังติดตาม ดังนี้

- พัฒนาระบบตรวจสอบสารเคมีกำจัดศัตรูพืชตกค้างในตลาดกลางค้าส่งผัก/ผลไม้สด ทั่วประเทศ จำนวน ๒๘ แห่ง ได้จัดการอบรม และจัดตั้งห้องปฏิบัติการในตลาดที่มีความพร้อมและผ่านเกณฑ์การรับรองจากกรมวิทยาศาสตร์การแพทย์ จำนวน ๔ แห่ง ได้แก่ ตลาดไท ตลาดสี่มุมเมือง ตลาดศรีเมือง และ ตลาดใหม่ชลบุรี ส่วนอีก ๒๓ แห่ง ยังไม่มีห้องปฏิบัติการ ผักสดที่เน้นเฝ้าระวังพิเศษ ได้คัดเลือกจากผักและผลไม้ที่คนไทยบริโภคปริมาณสูงจำนวน ๑๐ ชนิด ได้แก่ ผักคะน้า กวางตุ้ง ผักบุ้ง ตำลึง ผักกาดขาว พริก ใบกะเพรา ใบโหระพา ถั่วฝักยาว ขึ้นฉ่าย  และผลไม้ ๑๐ ชนิด ได้แก่ มะปราง ส้มโอ สับปะรด ส้ม มะม่วง ฝรั่ง แอปเปิ้ล แตงโม องุ่น ชมพู่ ลำไย และสาลี่ ซึ่งจากการเก็บตัวอย่างตรวจจากตลาดค้าส่ง ๒,๐๓๔ ตัวอย่าง พบไม่ปลอดภัย คิดเป็นร้อยละ ๑.๖๗(ข้อมูล :สำนักคุณภาพและความปลอดภัยอาหาร กรมวิทยาศาสตร์การแพทย์)

- ตรวจเฝ้าระวังคุณภาพและความปลอดภัยของอาหารทั้งที่ผลิตและนำเข้าจากต่างประเทศทางห้องปฏิบัติการ ๑๔,๗๔๑ ตัวอย่าง พบว่าไม่ปลอดภัย ๑,๒๘๐ ตัวอย่าง คิดเป็นร้อยละ ๘.๖๘ (ข้อมูล : อย.)

- การเฝ้าระวังสุ่มตรวจตัวอย่างอาหารทุกจังหวัด (National Food Safety Surveillance Plan)  ประจำปี โดยการใช้ชุดทดสอบเบื้องต้นเพื่อประเมินสภาวะเสี่ยงของอาหารและภาชนะ ทางด้านสารเคมีและเชื้อจุลินทรีย์ก่อโรค ณ สถานที่จำหน่ายอาหาร ตลาดสด ตลาดนัด ซุปเปอร์-มาร์เก็ต ร้านอาหารและแผงลอย เพื่อวิเคราะห์สารปนเปื้อนที่ห้ามใช้และจำกัดปริมาณการใช้ เนื่องจากเป็นอันตรายต่อสุขภาพตามที่กฎหมายอาหารกำหนด จำนวน 866,710 ตัวอย่างพบไม่ปลอดภัย 36,563 ตัวอย่าง คิดเป็นร้อยละ 4.22(ข้อมูล ณ วันที่ 15 พฤศจิกายน 2555 :สำนักส่งเสริมและสนับสนุนอาหารปลอดภัย) ดังแสดงในตารางที่ 1
ตารางที่ 1 ผลการตรวจเฝ้าระวังความปลอดภัยอาหาร ณ ตลาด ซุปเปอร์มาเก็ต ร้านอาหารแผงลอย โรงเรียนและโรงพยาบาล จาก 76 จังหวัด ปีงบประมาณ 2555
	สารปนเปื้อน
	จำนวนตัวอย่าง
ที่ตรวจ
	จำนวนที่พบ
เกินค่าความปลอดภัย
	ร้อยละ
ที่ไม่ปลอดภัย

	1. สารเร่งเนื้อแดง
	3,603
	54
	1.50

	2. บอแรกซ์
	118,575
	740
	0.62

	3. สารฟอกขาว
	87,309
	70
	0.08

	4. สารกันรา
	87,788
	323
	0.37

	5. ฟอร์มาลีน
	82,379
	570
	0.69

	6. สารเคมีป้องกันกำจัดศัตรูพืช
	113,315
	3,225
	2.85

	(GT-Test Kit. Carbamate & OrganophosphatesGroup – Colorimetric Cholinesterase Inhibitor Assay; ให้ผลการทดสอบถูกต้องที่ ร้อยละ 85 มีความจำเพาะร้อยละ 81 ความไวร้อยละ 100ปริมาณต่ำสุดในการยับยั้งการทำงานของเอนไซม์ของชุดทดสอบเท่ากับ 15 % ซึ่งเป็นปริมาณที่ทำให้ร่างกายเกิดอาการพิษเล็กน้อย จัดว่าไม่ปลอดภัย(ดู Annex)

	7. น้ำมันทอดซ้ำ (ลูกชิ้น เนื้อสัตว์/ไก่ กล้วยทอด ปลา หอย แมลง ทอดมัน)
	13,497
	805
	5.96

	8. Coliform bacteria ในน้ำบริโภค
	8,237
	401
	4.87

	9. Coliform bacteria ในน้ำแข็ง(ร้านอาหารและแผงลอย)
	10,979
	659
	6.00

	10. จุลินทรีย์ในร้านอาหารที่ผ่าน CFGT 
	
	
	

	 - อาหารพร้อมบริโภค
	131,942
	9,215
	6.98

	 - มือผู้สัมผัสอาหาร
	77,786
	6,912
	8.89

	 - ภาชนะ
	114,723
	12,187
	10.62

	11. รวมอื่นๆ ทั้งหมด
	16,577
	1,402
	8.46

	 รวม 
	866,710
	36,563
	4.22

	www.foodsafetythailand.net


- การอบรมและสุ่มตรวจประเมินเกณฑ์มาตรฐาน Primary GMP ในผู้ประกอบการอาหาร OTOP
จำนวน ๒๔๖ แห่ง ผ่านมาตรฐานร้อยละ ๕๕.๒๘(ข้อมูล : สำนักอาหาร อย.)

- การตรวจติดตามคุณภาพเกลือบริโภคเสริมไอโอดีนจากผู้ประกอบการขนาดกลางและขนาดเล็ก ๑,๓๖๙ ตัวอย่าง พบผ่านมาตรฐาน 777 ตัวอย่าง (ร้อยละ ๕๖.๗๖) และตกมาตรฐาน 340 ตัวอย่าง (ร้อยละ 24.83) โดยมีแนวโน้มดีขึ้นจากปี ๒๕๕๕ ทั้งนี้มีศูนย์เรียนรู้ต้นแบบ ๑ แห่ง ณ อำเภอบ่อเกลือ จังหวัดน่าน(ข้อมูล ณ วันที่ 30 มิถุนายน 2556 :สำนักอาหาร อย.)

- การตรวจน้ำมันทอดซ้ำในอาหารกลุ่มเสี่ยง จากตลาดตอนเช้า เช่น ปาท่องโก๋ และตลาดกลางวัน เช่นไก่ทอด จำนวน ๔,๐๑๔ ตัวอย่าง พบผ่านมาตรฐาน 3,223 ตัวอย่าง (ร้อยละ ๘๐.๓๐) และตกมาตรฐาน 791 ตัวอย่าง (ร้อยละ 19.70) (ข้อมูล ณ วันที่ 30 มิถุนายน 2556 :สำนักอาหาร อย.)

- การตรวจมาตรฐานของสถานที่ผลิตและจำหน่ายอาหาร จำนวน 267,530 แห่ง ผ่านเกณฑ์ 236,300 แห่ง คิดเป็นร้อยละ 88.33 (ข้อมูล ณ วันที่ 15 พฤศจิกายน 2555 :สำนักส่งเสริมและสนับสนุนอาหารปลอดภัยดำเนินงานโดยคณะกรรมการอาหารปลอดภัยจังหวัด)ดังแสดงในตารางที่ 2

ตารางที่ 2 ผลการตรวจสถานที่ตามเกณฑ์มาตรฐานของสถานที่ผลิตจำหน่าย และบริการอาหารจาก 76 จังหวัด ปีงบประมาณ 2555
	รายละเอียด
	จำนวนที่ตรวจ (แห่ง)
	จำนวนที่ผ่านเกณฑ์ (แห่ง)
	ร้อยละที่ผ่านเกณฑ์

	แปลงเพาะปลูก  - GAP
	39,559
	32,012
	80.92

	ฟาร์มปศุสัตว์ (สัตว์ปีก)
	4,059
	3,967
	97.73

	ฟาร์มปศุสัตว์ (โคนม)
	2,266
	2,019
	89.10

	ฟาร์มปศุสัตว์ (สุกร)
	1,396
	1,211
	86.75

	ฟาร์มเลี้ยงสัตว์น้ำ
	8,462
	8,206
	96.97

	สารเร่งเนื้อแดงในปัสสาวะสุกร ในฟาร์มปศุสัตว์
	32,137
	31,551
	98.18

	โรงงานผลิตอาหาร - GMP
	11,072
	10,755
	97.14

	สถานแปรรูปขั้นต้น,ล้ง - GHP
	792
	755
	95.33

	โรงฆ่าสัตว์
	1,291
	1,168
	90.47

	ตลาดค้าส่ง (Healthy Market/Food Safety)
	25
	14
	56.00

	ตลาดสด(Healthy Market/Food Safety)
	1,407
	1,252
	88.98

	ห้างสรรพสินค้า/ซุปเปอร์
	416
	400
	96.15

	ร้านอาหาร
	48,924
	42,974
	87.84

	แผงลอยจำหน่ายอาหารและ           อาหารริมบาทวิถี
	92,095
	80,152
	87.03

	โรงครัวในโรงพยาบาล
	757
	729
	96.30

	โรงอาหารในโรงเรียน
	12,529
	10,566
	84.33

	ศูนย์เด็กเล็ก
	10,343
	8,569
	82.85

	รวม
	267,530
	236,300
	88.33

หมายเหตุ

· ตรวจแปลงเพาะปลูก โดยใช้หลักเกณฑ์ การผลิตทางการเกษตรที่ดีและเหมาะสม
(GAP: Good Agriculture Practices)
· ตรวจฟาร์ม และสารเร่งเนื้อแดงในปัสสาวะสุกรตามเกณฑ์ของกระทรวงเกษตรและสหกรณ์
· ตรวจโรงงานผลิตอาหาร โดยใช้หลักเกณฑ์วิธีการที่ดีในการผลิตอาหาร (GMP: Good Manufacturing Practice)

· ตรวจโรงงานแปรรูปอาหารเบื้องต้น/ล้ง โดยใช้เกณฑ์สุขลักษณะที่ดีในการผลิตอาหาร (GHP: Good Hygiene Practice)

· ตรวจตลาดค้าส่ง ตลาดสด โดยใช้เกณฑ์ตลาดสดน่าซื้อ ((Healthy Market/Food Safety)
· ตรวจห้างสรรพสินค้า/ซุปเปอร์มาเก็ต โดยใช้เกณฑ์ซุปเปอร์มาเก็ต(Healthy Market/Food Safety)
· ตรวจร้านอาหารและแผงลอยจำหน่ายอาหาร โดยใช้เกณฑ์อาหารสะอาด รสชาติอร่อย
· ตรวจโรงครัวในโรงพยาบาล โดยใช้เกณฑ์อาหารปลอดภัยสำหรับโรงพยาบาล
· ตรวจโรงอาหารในโรงเรียน โดยใช้เกณฑ์โรงอาหาร (Good Sanitation Practice)
· ตรวจศูนย์เด็กเล็ก โดยใช้เกณฑ์ด้านสุขาภิบาลอาหารและน้ำ สำหรับศูนย์เด็กเล็ก
ปัญหาอุปสรรค
1. ความร่วมมือจากทุกภาคส่วนในการจัดทำแผนงาน/ โครงการ/ กิจกรรม
· หน่วยงานเครือข่ายอื่นๆ ที่ไม่ใช่สาธารณสุขไม่ได้นำแผนบูรณาการไปเป็นตัวชี้วัด ทำให้ไม่มีงบประมาณดำเนินการและขาดการรายงานผลข้อมูล
· หน่วยงานเครือข่ายอื่นๆที่ร่วมดำเนินการยังไม่ทราบนโยบายที่ต้องดำเนินการซึ่งการกระจายนโยบายระดับกระทรวง/ระหว่างกระทรวง ลงสู่การปฏิบัติในพื้นที่ยังมีปัญหา

2. ความพร้อมด้านบุคลากร และงบประมาณ
· ยังไม่มีบุคลากรผู้รับผิดชอบงานด้านอาหารปลอดภัยที่ชัดเจนครบทุกหน่วยงาน ตั้งแต่ สสจ. รพท./รพช/.สสอ. ตลอดจน รพ.สต. และหน่วยงานที่เกี่ยวข้องทุกแห่ง
· บุคลากร ผู้รับผิดชอบที่ได้รับมอบหมายในปัจจุบันระดับจังหวัดมี 1 คน (น้อยมาก) จึงทำงานไม่ทัน
· เจ้าหน้าที่ระดับอำเภอมีน้อย ไม่มีบุคลากรรับผิดชอบด้านอาหารโดยตรงจึงต้องนำไปเป็นงานฝากกับฝ่ายเภสัชกรรมโรงพยาบาล ซึ่งทำหน้าที่ด้านยาและเวชภัณฑ์ ขาดทักษะทางวิชาการและการจัดการด้านความปลอดภัยอาหาร จึงทำให้เกิดความบกพร่องทั้งงานประจำในหน้าที่และงานฝาก
· บุคลากรย้ายงานบ่อย ทำให้งานไม่ต่อเนื่อง
· ไม่มีงบประมาณรองรับกิจกรรมด้านความปลอดภัยอาหารที่ส่งมาเป็นนโยบายเร่งด่วน
· งบประมาณที่ได้รับจากส่วนกลางน้อยมาก ไม่เพียงพอต่อการขับเคลื่อนโครงการอาหารปลอดภัยจังหวัดจึงสามารถทำได้เพียงติดตามงาน
· จังหวัดยังขาดความมั่นใจในความต่อเนื่องและมั่นคงของหน่วยงานรับผิดชอบหลักด้านอาหารปลอดภัยของส่วนกลางที่ปัจจุบันกระทรวงสาธารณสุขตั้งขึ้นเป็นหน่วยงานภายในของสำนักงานปลัดกระทรวงสาธารณสุข (สสอป.)จึงไม่มั่นใจในเรื่องนโยบายการทำงาน
· 3. การนำแผนไปสู่การปฏิบัติระดับต่างๆ 
· การนำแผนสู่การปฏิบัติระหว่างหน่วยงานบูรณาการยังไม่ชัดเจน
· ทุกภาคส่วนให้ความร่วมมือในการปฏิบัติตามแผนดีมาก แต่ยังไม่มีความคล่องตัวด้านงบประมาณ ทำให้ความพร้อมของพื้นที่ลดลง ทำให้กิจกรรมบางส่วนยังไม่ประสบความสำเร็จ
4.  ระบบการตรวจสอบป้องกันด้านความปลอดภัยอาหาร 
4.1  การใช้ชุดทดสอบ (Test Kit) ตรวจสอบด้านคุณภาพและความปลอดภัยของอาหาร
· ชุดทดสอบบางตัวมีขั้นตอนการใช้ที่ซับซ้อน และใช้เวลามาก ซึ่งอาจส่งผลให้มีความคลาดเคลื่อนของผลตรวจ เช่น ชุดทดสอบสารเคมีป้องกันกำจัดศัตรูพืช (ชนิด GT)

· สารปนเปื้อน 6 ชนิด สะดวกในการใช้และอ่านค่า ยกเว้นสารเคมีป้องกันกำจัดศัตรูพืชซึ่งมีขั้นตอนมากและใช้เวลา ควรจะผลิตชุดทดสอบที่ใช้ง่าย สะดวกและอ่านค่าง่ายกว่านี้
· เจ้าหน้าที่ผู้ดำเนินงานในพื้นที่ ยังขาดความรู้ในการใช้ชุดทดสอบให้ถูกต้อง
· ชุดทดสอบสารเคมีป้องกันกำจัดศัตรูพืช ใช้เครื่องตรวจยาก และใช้เวลาดำเนินการตรวจสอบนาน
4.2 งบประมาณในการจัดซื้อชุดทดสอบ
· การจัดซื้อในจำนวนน้อย ค่อนข้างลำบากและหาซื้อยากในส่วนภูมิภาค สถานบริการหรือโรงเรียน หาซื้อชุดทดสอบไม่ได้ จึงต้องใช้ของสำนักงานสาธารณสุขจังหวัดก่อน
· ขาดแคลนงบประมาณในการจัดซื้อ
· จังหวัดไม่สนับสนุนงบประมาณในการจัดซื้อ ต้องอาศัยงบจากส่วนกลาง
· งบประมาณที่ได้รับไม่เพียงพอต่อการจัดซื้อชุดทดสอบเพื่อดำเนินงานให้ได้ตามนโยบาย
· การจัดสรรงบประมาณให้จังหวัดสำหรับเป็นค่าชุดทดสอบ ค่าเก็บตัวอย่าง ไม่เป็นระบบที่ชัดเจน
· จังหวัดขาดข้อมูลแหล่งจำหน่ายชุดทดสอบที่ชัดเจนและไม่ได้รับความสะดวกในการจัดซื้อและจัดส่ง เพื่อทันการใช้งาน
4.3 การตรวจสอบแหล่งที่มาและการบริหารจัดการ กรณีพบความไม่ปลอดภัยของอาหาร
· ตรวจสอบตัวแหล่งลำบาก ในกรณีพวกผักผลไม้เนื่องจากตลาดค้าส่งไม่สามารถระบุแหล่งผลิตที่มาได้ ไม่มีการบันทึกเก็บไว้เป็นลายลักษณ์อักษร เมื่อถูกติดตามกรณีตรวจการปนเปื้อนสารเคมีป้องกันกำจัดศัตรูพืชในผัก/ผลไม้จะเกิดปัญหาจำชื่อผู้จำหน่ายไม่ได้ 
· กรณีที่ทราบรายละเอียดของผู้ประกอบการหรือผู้ผลิตจากฟาร์มยังไม่สามารถดำเนินการทางกฎหมายได้
· หน่วยงานที่รับผิดชอบต้นน้ำไม่ค่อยให้ความร่วมมือเท่าที่ควร
· การแจ้งผลการตรวจสอบอาหารที่ปนเปื้อนกลับไปยังจังหวัดที่เป็นแหล่งผลิตยังไม่ได้รับความร่วมมือในการแจ้งตอบกลับถึงผลการดำเนินการ
4.4 ความรู้ ความเข้าใจ และแนวทางปฏิบัติของบุคลากร
· ผู้ปฏิบัติงานในพื้นที่มีการย้ายหรือเปลี่ยนงานบ่อย
· ยังขาดความรู้ ความเข้าใจบางเรื่อง ต้องมีการทำความร่วมมือ
· ไม่เพียงพอ ควรมีการจัดอบรมพัฒนาศักยภาพแบ่งเป็นเขต เช่น อีสาน กลาง
5. การตรวจรับรองมาตรฐานสถานที่ผลิตและจำหน่ายอาหาร 

· การกำกับดูแลด้านคุณภาพและสุขาภิบาลอาหารในตลาดและร้านอาหารตามเกณฑ์ของกรมอนามัยนั้น องค์กรปกครองส่วนท้องถิ่นยังไม่ดำเนินการบังคับใช้กฎหมายอย่างจริงจัง เมื่อได้รับแจ้งจากเจ้าหน้าที่สาธารณสุขซึ่งเป็นผู้ตรวจประเมิน
· ตลาดและร้านอาหารดูแลยาก ต้องให้ท้องถิ่นเข้มงวด และดำเนินงานอย่างต่อเนื่อง
· ตลาดค้าส่งอยู่ในความดูแลขององค์กรปกครองส่วนท้องถิ่นแต่ดำเนินงานกำกับดูแลยาก          ซึ่งบางจังหวัดเช่นจังหวัดปัตตานีไม่สามารถแยกตลาดค้าส่งและค้าปลีกออกจากกันได้อย่างชัดเจน
· บางแห่งไม่มีเจ้าหน้าที่จากสำนักงานสาธารณสุขจังหวัดดำเนินงานร่วมกับเทศบาล และองค์กรปกครองส่วนท้องถิ่น
· ตลาดนัดในเขตพื้นที่จังหวัดชายแดนภาคใต้ ตั้งอยู่ในพื้นที่ที่มีความเสี่ยงต่อเหตุการณ์สถานการณ์รุนแรง จึงทำให้ยากต่อการตรวจประเมิน
· ปัญหาโรงครัวของโรงพยาบาลส่วนใหญ่ที่ตรวจพบคือ วัสดุอุปกรณ์บางอย่างที่ใช้ในโรงครัวมีความชำรุด และเก่า ยากต่อการทำความสะอาด
6. การบังคับใช้กฎหมาย
· การบังคับใช้กฎหมายมีน้อย เนื่องจากนโยบายผู้บริหารให้มีการแนะนำและสร้างความตระหนัก รับผิดชอบของผู้ประกอบการในการดำเนินการให้ผ่านเกณฑ์มาตรฐานอย่างยั่งยืน
· ดำเนินการตาม Compliance Policy (ตักเตือน) แต่ยังไม่ได้ดำเนินการตามกฎหมายอย่างจริงจัง ยกเว้นอาหารแปรรูปได้ดำเนินการตามกฎหมาย
· ประสานกับอปท. ในการใช้ พ.ร.บ. การสาธารณสุข บังคับใช้สำหรับกิจการที่เกี่ยวกับอาหาร
· ท้องถิ่นบางแห่งไม่ให้ความสำคัญเท่าที่ควร
ข้อเสนอแนะ
· ควรให้มีการทบทวนการจัดโครงสร้าง อัตรากำลัง และงบประมาณในการดำเนินงานความปลอดภัยด้านอาหาร และความมั่นคงด้านอาหาร โดยจัดรูปแบบให้มีความชัดเจนทั้งในระดับกระทรวง ระดับจังหวัด อำเภอ และท้องถิ่นเป็นมาตรฐานเดียวทั้งประเทศ เพื่อขับเคลื่อนและเชื่อมโยงเครือข่ายการทำงานตามนโยบายรัฐบาลให้มีประสิทธิภาพและการเตรียมความพร้อมเข้าสู่ประชาคมอาเซียน
· ควรจัดทำแผนจังหวัดรองรับการแก้ไขปัญหากรณีภัยพิบัติ น้ำท่วม อุบัติการณ์ฉุกเฉินด้านความปลอดภัยและความมั่นคงทางอาหาร รวมทั้งผลกระทบจากภาวะอาหารขาดแคลนทั่วโลก
· ควรพัฒนาการตรวจสอบย้อนกลับในตลาดค้าส่งโดยการออกกฎหมายให้มีการควบคุมระบบคุณภาพของตลาดค้าส่ง
· ควรจัดสรรงบประมาณให้เป็นงบประมาณสำหรับการดำเนินงานอาหารปลอดภัยโดยเฉพาะ
· ควรเชื่อมโยงการทำงานอย่างเป็นระบบ ระหว่างภาครัฐ (ระดับกระทรวงต่างๆ) ภาควิชาการจากสถาบันการศึกษา ภาคเอกชน องค์กรสาธารณะประโยชน์ (NGOs) องค์กรสนับสนุนทุนเพื่อสร้างเสริมสุขภาพ และทุนการวิจัยต่างๆ รวมถึงภาคประชาชนและประชาสังคม ให้มีความสอดคล้องและเกื้อหนุนกันอย่างต่อเนื่อง
Annex

Test Kit for Rapid screening Residues of pesticide in Food

GobthongThoophom, BoonpaiSungvaranond, GobkulJiragobchaiyapong, KanokpornAtisook, PatcharawanJongmevasana
Abstract

Simplified Pesticide Test Kit, based on the human plasma cholinesterase nod acetyl chorine testing method, for screening organophosphate and carbamate pesticide residues in food, was developed to generate Consumer Protection Program. The study was carried out by using this test kit to determine the detection limits and recoveries of the s pesticides previously found in food, namely carbaryl, carbofuran, dicrotophos, fenitrothion, methomyl, monocrotophos, profenophos and trichlorfon in kale, yard-long bean and Chinese cabbage and only trichlorfon in dry salted-fish. Ninety-three samples of vegetables and 130 samples of dry salted-fish were analyzed between June 1996 to June 1997, using the test kit in comparison with the standard method in order to asses the quality of the test kit, according to the epidemic control regulation to find the sensitivity, specificity, accuracy, positive predictive value and negative predictive value of this test kit. In addition the shelf life of the test kit kept at +4 degree Celsius for o period of 0, 3, 6, 9 and 12 months was also evaluated. The results revealed that the same detection limits of those pesticides in kale, yard-long bean and Chinese cabbage were 0.05, 0.01, 0.05, 0.5, 0.5, 0.05, 0.005 and 0.05 microgram per gram respectively and the detection limit of trichlorfon in dry salted-fish was 0.05 microgram per gram, the of those in kale, yard-long bean and Chinese cabbage at 3 levels of concentrations were between 80%-120% (RSD<10) and the recoveries of trichlorfon in dry salted-fish at 3 levels of concentrations were between 93.5-97.2 (RSD 3.4-5.6). Then the sensitivity, specificity, accuracy, positive predictive value and negative predictive value of this test kit for analysis of pesticides in vegetable samples were 92.3%, 85.1%, 87.1%, 70.6% and 96.6% respectively and for analysis of trichlorfon insecticide in dry salted-fish samples were 92.7%, 77.5%, 83.0%, 65.5% and 95.8% respectively. Furthermore the validity of this test kit kept at +4 degree Celsius is approximately 1 year. In summary, this test kit can be used for screening pesticide residues in food.

